**I Z V J E Š Ć E**

sa 4. redovne sjednice Općinskog vijeća Općine Kršan održane dana 14. srpnja 2022. godine, u općinskoj vijećnici Općine Kršan na kojoj je prisustvovalo svih 13 vijećnika Općinskog vijeća Općine Kršan.

Na sjednici Općinskog vijeća Općine Kršan razmatrani su i usvojeni sljedeći akti:

**1. Verificikacija zapisnika:**

sa 3. redovne sjednice Općinskog vijeća Općine Kršan održane dana 23. lipnja 2022.

**2. Oduka o donošenju VII. izmjena i dopuna Prostornog plana uređenja Općine Kršan** (izvjestitelj: Jasminka Doblanović predstavnik tvrtke Urban plan d.o.o. Pula)

Odlukom o donošenju VII. Izmjena i dopuna Prostornog plana uređenja Općine Kršan stvorene su pretpostavke za neposrednu realizaciju projekta sunčane elektrane u sjevernom dijelu Radne zone Kršan odnosno omogućiti će se neposredno temeljem odredbi PPUO Kršan, ishođenje akata za gradnju sunčane elektrane u sjevernom dijelu Radne zone Kršan. Na taj način omogućiti će se povećanje proizvodnje iz obnovljivih izvora energije na području Općine. Obuhvat zahvata iznosi 6,3 ha.

**3. Odluke o donošenju konačnih odluka o prodaji nekretnina u vlasništvu/suvlasništvu Općine Kršan**

Općinsko vijeće Općine Kršan donijelo je dana 25. svibnja 2022. Odluku o objavi natječaja za prodaju nekretnina u vlasništvu/suvlasništvu Općine Kršan u k.o. Plomin, k.o. Kršan, k.o. Čepić, k.o. Šušnjevica i k.o. Nova Vas. Javni Natječaj za prodaju nekretnina objavljen je dana 15. lipnja 2022.s rokom dostave prijave na natječaj 8 dana. Kao dan otvaranja ponuda određen je 28. lipnja 2022. Komisija za provođenje natječaja za prodaju nekretnina dana 28. lipnja 2022. javno je otvorila pristigle ponuda. Po utvrđivanju valjanosti ponuda, Komisija je ponuđačima uputila obavijesti o najpovoljnijoj ponudi s rokom prigovora 8 dana. Za ponuđače koji su se odrekli pravo na prigovor utvrđen je prijedlog konačne odluke o prodaji nekretnine. Po odricanju prava na prigovor utvrđeni su prijedlozi konačnih odluka o prodaji nekretnina sljedećim kupcima: Daliboru Radoviću, Sonji Mrzlić, Edin Lolić, Transporti Runko d.o.o. Pićan, Marceli Muškardin, Milanu Šestan, Mateo Fonović, Asset Management & Real Estate Development d.o.o. Poreč i Tajane Stanković ukupne vrijednosti 978.200,00 kn.

**4. Odluka o izmjeni Odluke gospodarenju nekretninama u vlasništvu Općine Kršan**

Ovom izmjenom Odluke o gospodarenju nekretninama u vlasništvu Općine Kršan ("Službeno glasilo Općine Kršan" br. 07/09, 8/14, 14/16, 10/17) smanjuje se broj članova Komisije za gospodarenje nekretninama od 5 na 3 člana te se određuju uvjeti i način osnivanje prava služnosti.

**5. Odluka o izmjeni i dopuni Odluke o komunalnim djelatnostima na području Općine Kršan**

Ovom Izmjenom i dopunom Odluke o komunalnim djelatnostima na području Općine Kršan (Službeno glasilo Općine Kršan br. 03/21) dodaju se nove komunalne djelatnosti: ručno pometanje javnih površina (koje se povjerava trgovačkom društvu 1. MAJ LABIN. d.o.o. Labin) i održavanje sportskih objekata u vlasništvu općine Kršan.

**6. Odluka o ukidanju statusa javnog dobra na kat. čestici 2273/7 u k.o. Kršan**

Ovom Odlukom se katastarskoj čestici k.č.2273/7 u k.o. Kršan prema prijedlogu formiranja građevne čestice izrađene od strane ovlaštenog inženjera geodezije društva „Aerophoto ING d.o.o.” Pula, u površini od 64 m2, ukida svojstvo javnog dobra jer u naravi ne predstavlja put već dio kuće sa okućnicom

**7. Odluka o koeficijentima za obračun plaće službenika i namještenika u Jedinstvenom upravnom odjelu Općine Kršan**

Temeljem Zakona o plaćama u lokalnoj i područnoj (regionalnoj) samoupravi i Uredbe o klasifikaciji radnih mjesta u lokalnoj i područnoj (regionalnoj) samoupravi donijeta je Odluka o koeficijentima za obračun plaće službenika i namještenika u Jedinstvenom upravnom odjelu Općine Kršan.

**8. Odluke dodjeli javnih priznanja Općine Kršan**

Odlukom dodjelu javnih priznanja dodjeljuje se Godišnja nagrada Općine Kršan:

**1. Ljubomiru Viliću** -dugogodišnjem sportskom i prosvjetnom djelatniku, za osobite zasluge iz područja odgoja i obrazovanja i razvoja sporta tijekom 43 godine predanog rada u Osnovnim škola Vladimira Nazora i Ivana Gorana Kovačića,

**2. LD Zec Kršan** – najstarijoj Udruzi na području Općine Kršan, osnovanoj 1951., za osobite zasluge u uzgoju i zaštiti divljači, gospodarenju lovištem, razvijanju kinologije, lovnog streljaštva i lovnog turizma, odgoju i izobrazbi lovaca te razvijanju lovne etike te gospodarenju i organiziranju lovačkih aktivnosti na području Općine Kršan,

**3. Udruzi Dodir nade Kršan** –osnovanoj 2012. godine,za osobite zasluge mobilnog tima njegovateljica koje godinama na terenu pružaju potrebnu skrb, pomoć i njegu starijim i nemoćnim osobama u njihovim vlastitim domovima te na taj način olakšavaju svakodnevni život naših sumještana,

**4. NK Potpićan – Učka 72** - osnovanom 1955. godine (NK Potpićan je osnovan 1955., a NK Potpićan – Učka 72, a postao je 2010. spajanjem dvaju klubova: NK Učke 1972 i NK Potpićna) za osobite zasluge u razvoju i promicanju nogometa, sudjelovanju u sportskim natjecanjima, sportskim priprema i poduci mladeži.

**9. Odluke o izvođenja radova tijekom ljetnih mjeseci**

Izvođaču radova na Izgradnji priključka proizvodno-poslovne zone Kršan Istok na državnu cestu DC500, na području Općine Kršan, odobreno je vršenja radova na predmetnom objektu tijekom ljetnih mjeseci, u periodu od 01. srpnja do 31. kolovoza 2022. godine.

Investitoru radova na izgradnji bazena (iskop i betoniranje) za potrebe iznajmljivanja na katastarskoj čestici 489/ZGR u k.o. Kršan, u naselju Boljevići – Vlašići, nije odobreno izvođenje radova tijekom ljetnih mjeseci u periodu od 15. srpnja 2022. godine do 15. kolovoza 2022. godine.

**OPĆINSKO VIJEĆE OPĆINE KRŠAN**

Kršan, 15. srpnja 2022.

Općinski načelnik

Izvješće za WEB stranicu sastavila:

Pročelnica JUO

Glorija Fable RomanCarić mag.iur.

KLASA: 024-05/22-01/6

URBROJ: 2163-22-05-22-21